România are cel mai mare deficit din UE. Boloș: Suntem în acord cu previziunile Comisiei Europene. Și măririle salariale au contribuit
Marcel Boloș a vorbit vineri, în exclusivitate la emisiunea LIVE cu Alexandru Rotaru de la Digi24, despre deficitul bugetar, precum și despre locurile de unde vor veni bani în plus la buget. Despre deficitul bugetar, ministrul Finanțelor spune că este „în acord cu previziunea” făcută de Comisia Europeană. Iar în ceea ce privește încasările bugetare, Boloș a afirmat că se vor încasa sume importante din mai buna colectare a veniturilor bugetare, dar și în urma amnistiei fiscale.